Een dood, drie beseer in Brits-skieteryArgieffoto (Foto: imgkid.com) Sers. Kelebogile Moleko, woordvoerder van die polisie, het gesê die oorledene is ŉ Somaliese burger. Die vier mans is na bewering deur vyf ander Somaliese burgers aangeval. “Volgens voorlopige inligting het die verdagtes ŉ gebou binnegegaan waar die slagoffers besig was om items te verpak. Die verdagtes het glo op hulle losgebrand en het toe weggehardloop om inhegtenisneming te vermy,” het sy gesê. “Die slagoffers is na die Brits-distrikshospitaal geneem waar een van hulle aan sy wonde beswyk het. ŉ Saak van moord en drie van poging tot moord word ondersoek.” Volgens Moleko het die verdagtes in ŉ swart Ford Focus gery wat geen nommerplate gehad het nie. Die motief vir die skietery is nog nie bekend nie en niemand is nog in verband met die voorval in hegtenis geneem nie.